paragraph_text: Bio je normandijski vojvoda od 1087. Vodio je dugogodišnje ratove s bratom Vilimom II. Riđim. Godine 1096. sudjelovao je u I. križarskom ratu i istaknuo se kao jedan od najsposobnijih vojnih zapovjednika.<br> Po povratku u domovinu, suočen je s vladarskim ambicijama najmlađeg brata Henrika I. Beauclerca, nasljednika Vilima II. Zarobljen u bitki kod Tinchebraya 28. rujna 1106. godine u pokušaju da Henriku I. preotme prijestolje u Engleskoj. Svrgnut je i zatočen u dvorcu Cardiff u Cardiffu do smrti 1134.<ref>Opća i nacionalna enciklopedija - Robert II.